Nataon’ny kaominina dia ny fianakavian’ny ben’ny tanàna no nandray azy, ohatra , ny tetezana tao avaratr’andramasina izay natao ny taona 2010. Fitokisana be amin’ny havana ve sa tsikombakomba iaraha-manao. Zara fa vita ny asa, tsy nisy ny fanamarinana tsara contrôle ka tsy nanara-penitra ny tetezana najoro. Ny masonay nijery aza dia efa nahita fa tsy ampy fatra ny simenitra nanaovana ny varafasy. Hany ka ny ranobe ny volana 20-28 febroary 2015 lasa teo dia nampirodana ny tetezana. Nokaohan’ny rano ny sisiny avaratra, avy eo ny tongony. Nikisaka sy nirodana avy eo ilay tetezana nefa nandaniana vola an-tampitrisany maro. Hatramin’izao tsy nisy arakaraka ny momba iny tetezana iny. Tsy izay ihany, havam-badin’ny lefitry ny ben’ny tanàna avokoa ireo olona noraisina hiasa ao amin’ny biraon’ny kaominina nanomboka ny taona 2008 fotoam- piasana voalohan’ny ben’ny tanàna ankehitriny. Marina aloha fa voaray foana ny karaman’ny mpiasan’ny kaominina andramasina rehetra isam-bolana, saingy tsy mazava ny fampiasana ny vola rehetra miditra tao toy ny fanaovana karatany, ny hetran-trano nalaina ny taona 2010, ny saran’ny f. I. B. Fiche individuel bovidé 15.000 ariary nalaina nanomboka ny taona 2012, ny vidin’ny bokin’omby 4.000 ariary nefa manify dia manify taratasy a4 enina no natambatra nanomboka ny taona 2012 dia tsy nisy foto-drafitrasa vita eran’ny kaominina raha tsy nisy mpamatsy vola avy any ivelany. Ohatra, nisy efi-trano roa natao tao amin’ny epp ambalavao fa ny fokonolona eran’ny fokontany sy ny fram no nanao azy. Totobato iray izay efa simba ela no mba nataon’ny kaominina tamin’ny volana jona 2015. Efa akaiky ny fampielezan-kevitra tamin’io. Ny paompy teo andramasina efa simba ny taona 2010 aza mbola tsy natao raha tsy ny vanim-potoanan’ny fampielezan-kevitra tamin’ny fifidianana ben’ny tanàna ny 16-29 jolay 2015 nisy mpamatsy vola anefa ny fanaovana io paompy io ary efa ny taona 2014 no natao ny fafanaraham-piaraha-miasa. Amin’izao, efa vita ny mpaompy saingy misy fahatapahana matetika izany ary maharitra 20 andro ny 25 novambra-13 desambra 2015 antony, tapaka ny fantsona teo amin’ny sisaony fa tsy nalevina tanaty fasika ilay fantsona ka nopaohan’ny rano. Raha dinihina izay voalaza dia izao zary fanafenan’ny malagasy maro ny ratsy ataony ny fihavanana. Tsy ny mpitondra ihany fa ny vahoaka ihany koa. Ny adalan’ny tena tafian-damba , hoy izy. Hoy ny fanehon-kevitra hita tao amin’ny enterinety momba ny fihavanana malagasy, izay mifandray amin’ny toe-karena ao anatin’ny fahantrana tanteraka ankehitriny i madagasikara laharana faha 145 amin’ny firenena 182 maro ny antony mahatonga izany. Isan’izany, ny firehana sosialisma izay nampiharina teto ny taona 1972, izay nampitarazoka ny toe-karem-pirenena, nampihena ny foto-drafitrasa natao, ary nampihisatra ny fandrosoan’ny orinasa tsy miankina sy ny fampiasam-bola, ary niteraka olana teo amin’ny fananan-tany sy ny fitsaranany. Nanjary niova endrika ilay firaisankina nampiavaka ny malagasy dia ny fihavanana nanjary namidy hahazoana tombontsoa manokana. Ahitana rohim-pihavanana mifanakaiky eo amin’ny fitantanana ny raharaham-panjakana toy ny resaka tontolo iainana, ny fahasalamana, ny kolontsaina, ny fanabeazana, ny fambolena sy ny fiompiana, ny fanampiana avy any ivelany natao ho famatsiana izany dia zary nampiasain’ny mpitantana ho fananan’izy samy irery fa tsy nampiasaina ho tombontsoa iombonana isian’ny fandrosoana maharitra 47